Imantas iela (Rīga)
Šis raksts ir par ielu Rīgā. Par citām jēdziena Imantas iela nozīmēm skatīt nozīmju atdalīšanas lapu. Imantas iela ir Rīgas iela, Kurzemes rajonā Imantā. Imantas iela sākas Imantā 1, krustojumā ar Kooperatīva ielu un Progresa ielu, šķērso Bebru ielu un beidzas Imantā 2, krustojumā ar Raktes ielu. Imantas iela sastāv no divām neatdalītām braukšanas joslām, pa vienai katrā virzienā. Ielas kopējais garums ir 1100 metri, tajā lielākoties ir ģimenes māju apbūve un tikai atsevišķi daudzstāvu nami. Imantas iela ir izveidota 1927. gadā ar tagadējo nosaukumu.